Rossiyada mehnat muhojirlari uchun tashkil etilgan rus tili, Rossiya tarixi va huquqi asoslari bo‘yicha kompleks imtihonlar natijalarining ko‘rsatishicha, bu predmetlar bo‘yicha eng yaxshi bilimlarga Ukraina va Qirg‘iziston fuqarolari ega. Bu haqda “Izvestiya” nashri yozmoqda. Rossiya xalqlar do‘stligi universitetining chet el talabalari bilan ishlash bo‘yicha prorektori Anjyela Doljikovaning ta’kidlashicha, ukrainaliklar Rossiyaga yaqinligi bois, Qirg‘iziston esa maktablarida rus tili chuqur o‘rgatilishi bois imtihonlardan osonlik bilan o‘tgan. Universitet ma’lumotlariga qaraganda, 2015 yilda mehnat muhojirlari uchun kompleks imtihonlarga 1.7 mln kishi hujjat topshirib, shularning 90 foizi yaxshi natijalar qayd qilgan.